Mesterdetektiven Basil Mus

Mesterdetektiven Basil Mus (originaltittel: The Great Mouse Detective) er en amerikansk tegnet fantasy- og mysteriefilm for barn fra 1986, produsert av Walt Disney Pictures. Filmen handler om musa Basil som er viden kjent som en mesterdetektiv blant andre dyr i London. En dag må han hanskes med mesterforbryteren Rottenikken som har bortført en dukkemaker. Det viser seg at Rottenikken har langt større planer fore. Historien er basert på Eve Titus' barnebokserie Basil of Baker Street (1958-1982). Både filmen og bøkene er inspirert av historiene om Sherlock Holmes.

Filmen er den 26. i rekken av Disneys klassikere.

 Handling 
Når leketøysmakeren Rustimus blir bortført henvender hans datter Olivia seg til den kjente detektiven Basil Mus i Baker Street. Det viser seg at kidnapperen er en trebent flaggermus ved navn Flagre, som arbeider for en mesterkriminell kjent som professor Rottenikken. Rottenikken har til hensikt å tvinge Rustimus til å lage en robotkopi av selveste musedronningen, for slik å ta kontroll over hele museriket.

 Om filmen 

 Popularitet og økonomi 
Mesterdetektiven Basil Mus ble en moderat publikumssuksess i USA, hvor den innbrakte $25,3 millioner i 1986 og ytterligere $13,3 millioner i 1992, til et samlet beløp på $38,6 millioner. Den havnet på 38. plass over de mest innbringende filmene i USA i 1986. Til tross for at inntektene overgikk produksjonskostnadene så anså en del bransjefolk den som en kommersiell skuffelse.

Produksjonskostnadene var på $14 millioner.

 Anmelderne 
Den ble godt mottatt av anmelderne, noe som gjenspeiles i at den har fått 82 % på Rotten Tomatoes. Både Roger Ebert og Leonard Maltin gav den 3 av 4 stjerner.

 Priser 
Den ble tildelt prisen for beste lydklipp på animasjonsfilm av Motion Picture Sound Editors.

 Rolleliste (stemmer) 
 Roller  Originalstemmer  Norsk stemmerBasil Mus (Basil of Baker Street) Barrie Ingham  Knut RisanProfessor Rottenikken (Ratigan)Vincent PriceHelge JordalDr. John Q. Dawson (Dr. David Q. Dawson) Val BettinHenki KolstadFlagre (Fidget), Rottenikkens medhjelper Candy Candido  Anders HatloOlivia Rustimus (Olivia Flaversham) Susanne PollatschekAnine KruseJulius Rustimus (Hiram Flaversham) Alan Young  Frank RobertMusedronningen (Queen Mousetoria)  Eve Brenner Bab ChristensenToby, Basils hundFrank WelkerMrs. Judson, Basils husholderskeDiana Chesney

 Referanser 

 Eksterne lenker 



Kategori:Disney-filmer
Kategori:Animasjonsfilmer fra USA
Kategori:Filmer fra 1986
Kategori:Engelskspråklige filmer
Kategori:Filmer basert på verk av Arthur Conan Doyle
Kategori:Mysteryfilmer fra USA
Kategori:Animerte barnefilmer fra USA
Kategori:Animerte filmer med antropomorfe dyr